Den blir opptil 20 m høy når den vokser på fuktige steder, men er lavere der det er tørt. Barken er hvitaktig. Bladene er store, ovale og blanke, og kan skilles fra laurbærtrærne og andre arter i de samme skogene på at bladene er motsatte. Blomstene er hvite. Frukten er en 1–2 cm stor steinfrukt, som blir blåsvart når den er moden. Arten vokser i laurbærskogene på Kanariøyene og Madeira og er vanligst 850–1150 moh. Den mangler på Lanzarote, men finnes på alle de andre seks Kanariøyene. På spansk kalles den , en henvisning til den hvite barken.